CELEX: C2005/155/59
Language: sk
Date: 2005-06-25 00:00:00
Title: Vec T-179/05: Žaloba podaná 6. mája 2005: Stradeblu s.r.l. proti Komisii Európskych spoločenstiev

25.6.2005   
            
            
               SK
            
            
               Úradný vestník Európskej únie
            
            
               C 155/31
            
         Žaloba podaná 6. mája 2005: Stradeblu s.r.l. proti Komisii Európskych spoločenstiev
   (Vec T-179/05)
   (2005/C 155/59)
   Jazyk konania: taliančina
   Stradeblu s.r.l., so sídlom v Cagliari, v zastúpení: Alberto M. Rossi, advokát, podal 6. mája 2005 na Súd prvého stupňa Európskych spoločenstiev proti Komisii Európskych spoločenstiev žalobu o neplatnosť rozhodnutia o štátnej pomoci poskytnutej Talianskom námorným spoločnostiam Adriatica, Caremar, Saremar, Siremar a Toremar (Gruppo Tirrenia) zo 16. marca 2004 (2005/163/ES) s odkazom najmä na článok 1 tohto rozhodnutia, ktorý stanovuje, že „s výhradou ustanovení odseku 2 pomoc poskytnutá Talianskom spoločnostiam Adriatica od 1. januára 1992 ako kompenzácia za poskytovanie služby vo verejnom záujme je zlučiteľná so spoločným trhom v zmysle článku 86 ods. 2 Zmluvy“.
   Žalobca navrhuje, aby Súd prvého stupňa:
   
               1.
            
            
               zrušil napadnuté rozhodnutie s osobitným odkazom na článok 1 tohto rozhodnutia v rozsahu, v ktorom povoľuje pomoc poskytnutú spoločnosti (predtým pod názvom) Adriatica (teraz Tirrenia di Navigazione S.p.A.) so zreteľom na spojenie Janov (Voltri)/Palermo (Termini Imerese),
            
         
               2.
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Táto žaloba smeruje proti rozhodnutiu Komisie o štátnej pomoci poskytnutej Talianskom námorným spoločnostiam Adriatica, Caremar, Saremar, Siremar a Toremar (Gruppo Tirrenia) (1) z 16. marca 2004 (2005/163/ES) s osobitným odkazom na článok 1 tohto rozhodnutia, ktorý stanovuje, že „s výhradou ustanovení odseku 2 pomoc poskytnutá Talianskom spoločnosti Adriatica od 1. januára 1992 ako kompenzácia za poskytovanie služby vo verejnom záujme je zlučiteľná so spoločným trhom v zmysle článku 86 ods. 2 Zmluvy“.
   Na podporu svojich tvrdení žalobca uvádza nelogickosť napadnutého rozhodnutia a rozhodnutia č. 2001/851/ES z 21. júna 2001 o pomoci poskytnutej Talianskom spoločnosti Tirrenia di Navigazione S.p.A. V tomto rozhodnutí žalovaná vzala na vedomie záväzok talianskych orgánov zrušiť služby poskytované spoločnosťou Tirrenia na trase Janov (Voltri)/Palermo (Termini Imerese) na nové päťročné obdobie s dôsledkom, že táto trasa nie je už zohľadňovaná pri výpočte vyrovnania za poskytovanú službu vo verejnom záujme. V tom istom rozhodnutí bolo ďalej uvedené, že na vyššie uvedenej trase služby ponúkané súkromným subjektom spĺňajú podmienky služby vo verejnom záujme požadované v zmluvách uzatvorených so štátom vo vzťahu ku kapacite a frekvencii.
   V napadnutom rozhodnutí napriek tomu Komisia:
   
               —
            
            
               neprijala žiadne opatrenie proti talianskym orgánom kvôli nerešpektovaniu záväzku zrušiť služby na trase oficiálne prijatého v prítomnosti žalovanej,
            
         
               —
            
            
               prehlasuje, že túto trasu Voltri/Termini Imerese, prevádzkovanú spoločnosťou Adriatica stále v konkurencii s inými súkromnými subjektami, možno podporiť, pretože „ponuka týchto subjektov nemôže byť považovaná za úplne porovnateľnú s ponukou spoločnosti Adriatica, čo sa týka pravidelnosti, frekvencie a typológie lodí vo vzťahu k požiadavkám stanoveným talianskymi orgánmi v zmluve o službe vo verejnom záujme“ (bod 103 rozhodnutia).
            
         Žalobca nakoniec okrem porušenia nariadenia č. 3577/92 (2) namieta neuvedenie odôvodnenia alebo kontradiktórnosť odôvodnenia napadnutého rozhodnutia.
   
      (1)  Rozhodnutie Komisie zo 16. marca 2004 o štátnej pomoci poskytnutej Talianskom námorným spoločnostiam Adriatica, Caremar, Siremar, Saremar a Toremar (Gruppo Tirrenia) [oznámené pod číslom C(2004) 470] (2005/163/ES) (Ú. v. EÚ L 53 z 26. 2. 2005, s. 29).
   
      (2)  Nariadenie Rady (EHS) č. 3577/92 zo 7. decembra 1992, ktorým sa uplatňuje zásada slobody poskytovania služieb na námornú dopravu v rámci členských štátov (námorná kabotáž) (Ú. v. ES L 364 z 12. 12. 1992, s. 7).